
PROPUNERE DE REZOLUȚIE A PARLAMENTULUI EUROPEAN
referitoare la situația drepturilor fundamentale în Uniunea Europeană în 2024 și 2025
(2025/2135(INI))
Parlamentul European,
–	având în vedere Tratatul privind Uniunea Europeană (TUE),
–	având în vedere Tratatul privind funcționarea Uniunii Europene (TFUE),
–	având în vedere Carta drepturilor fundamentale a Uniunii Europene (denumită în continuare „Carta”),
–	având în vedere jurisprudența Curții de Justiție a Uniunii Europene (CJUE),
	având în vedere Directiva (UE) 2024/1385 a Parlamentului European și a Consiliului din 14 mai 2024 privind combaterea violenței împotriva femeilor și a violenței domestice[footnoteRef:1], [1:  JO L, 2024/1385, 24.5.2024, ELI: http://data.europa.eu/eli/dir/2024/1385/oj.] 

–	având în vedere Regulamentul (UE) 2024/1083 al Parlamentului European și al Consiliului din 11 aprilie 2024 de stabilire a unui cadru comun pentru serviciile mass-media în cadrul pieței interne și de modificare a Directivei 2010/13/UE (Regulamentul european privind libertatea mass-mediei)[footnoteRef:2], [2:  JO L, 2024/1083, 17.4.2024, ELI: http://data.europa.eu/eli/reg/2024/1083/oj.] 

–	având în vedere Directiva (UE) 2024/1069 a Parlamentului European și a Consiliului din 11 aprilie 2024 privind protecția împotriva cererilor vădit neîntemeiate sau a procedurilor judiciare abuzive împotriva persoanelor implicate în acțiuni de mobilizare publică[footnoteRef:3] („Directiva privind acțiunile strategice în justiție împotriva mobilizării publice”), [3:  JO L, 2024/1069, 16.4.2024, ELI: http://data.europa.eu/eli/dir/2024/1069/oj.] 

–	având în vedere Regulamentul (UE, Euratom) 2020/2092 al Parlamentului European și al Consiliului din 16 decembrie 2020 privind un regim general de condiționalitate pentru protecția bugetului Uniunii[footnoteRef:4] (Regulamentul privind mecanismul de condiționalitate bazat pe statul de drept), [4:  JO L 433I, 22.12.2020, p. 1, ELI: http://data.europa.eu/eli/reg/2020/2092/oj.] 

–	având în vedere Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor)[footnoteRef:5], [5:  JO L 119, 4.5.2016, p. 1, ELI: http://data.europa.eu/eli/reg/2016/679/oj.] 

–	având în vedere Decizia-cadru 2008/913/JAI a Consiliului din 28 noiembrie 2008 privind combaterea anumitor forme și expresii ale rasismului și xenofobiei prin intermediul dreptului penal[footnoteRef:6], [6:  JO L 328, 6.12.2008, p. 55, ELI: http://data.europa.eu/eli/dec_framw/2008/913/oj.] 

–	având în vedere propunerea Comisiei din 2 iulie 2008 de directivă a Consiliului cu privire la punerea în aplicare a principiului tratamentului egal al persoanelor indiferent de religie sau convingeri, handicap, vârstă sau orientare sexuală (COM(2008)0426) („Directiva orizontală privind combaterea discriminării”),
–	având în vedere Directiva 2000/43/CE a Consiliului din 29 iunie 2000 de punere în aplicare a principiului egalității de tratament între persoane, fără deosebire de rasă sau origine etnică[footnoteRef:7], [7:  JO L 180, 19.7.2000, p. 22, ELI: http://data.europa.eu/eli/dir/2000/43/oj.] 

–	având în vedere Strategia privind egalitatea pentru persoanele LGBTIQ 2020-2025 (COM(2020)0698), Strategia privind egalitatea de gen 2020-2025 (COM(2020)0152), Strategia privind drepturile persoanelor cu handicap 2021-2030 (COM(2021)0101), Planul de acțiune al UE de combatere a rasismului pentru perioada 2020-2025 (COM(2020)0565), Cadrul strategic al UE pentru egalitatea, incluziunea și participarea romilor 2020-2030 (COM(2020)0620) și anunțul Comisiei despre actualizarea și consolidarea acestora,
–	având în vedere Strategia pentru consolidarea aplicării Cartei drepturilor fundamentale în UE (COM(2020)0711) și rapoartele anuale ale Comisiei, în special Raportul anual pe 2024 privind aplicarea Cartei drepturilor fundamentale a UE - Finanțarea pentru promovarea, protejarea și asigurarea respectării drepturilor fundamentale (COM(2024)0456),
–	având în vedere comunicarea Comisiei din 24 iulie 2024 intitulată „Raportul din 2024 privind statul de drept – Situația statului de drept în Uniunea Europeană” (COM(2024)0800) și comunicarea Comisiei din 8 iulie 2025 intitulată „Raportul din 2025 privind statul de drept – Situația statului de drept în Uniunea Europeană” (COM(2025)0900), precum și cele 27 de capitole pe țări anexate la aceasta,
–	având în vedere comunicarea Comisiei din 7 martie 2025 intitulată „O foaie de parcurs privind drepturile femeilor” (COM(2025)0097), care prezintă o viziune pe termen lung pentru realizarea egalității de gen,
–	având în vedere tratatele ONU privind drepturile omului și instrumentele referitoare la protecția drepturilor omului și a libertăților fundamentale, în special Declarația universală a drepturilor omului, Pactul internațional cu privire la drepturile civile și politice, Convenția internațională privind eliminarea tuturor formelor de discriminare rasială, Convenția asupra eliminării tuturor formelor de discriminare față de femei, recomandările și rapoartele din cadrul evaluării periodice universale a ONU, jurisprudența organismelor ONU create prin tratate și procedurile speciale ale Consiliului pentru Drepturile Omului,
–	având în vedere Convenția Națiunilor Unite privind drepturile persoanelor cu dizabilități (CNUDPD), care a fost ratificată de UE la 23 decembrie 2010 și la care toate statele membre sunt părți, Protocolul opțional la CNUDPD, ratificat de 22 de state membre, precum și Comentariile generale privind CNUDPD și observațiile Comitetului pentru drepturile persoanelor cu dizabilități al ONU,
–	având în vedere Agenda 2030 pentru dezvoltare durabilă a Organizației Națiunilor Unite (ONU) și obiectivele de dezvoltare durabilă (ODD),
–	având în vedere principiile de la Yogyakarta referitoare la aplicarea dreptului internațional al drepturilor omului în ceea ce privește orientarea sexuală, identitatea de gen, exprimarea genului și caracteristicile sexuale,
–	având în vedere recomandările și rapoartele Biroului pentru Instituții Democratice și Drepturile Omului, ale Înaltului Comisar pentru Minoritățile Naționale, ale reprezentantului pentru libertatea mass-mediei și ale altor organisme ale Organizației pentru Securitate și Cooperare în Europa (OSCE),
–	având în vedere Convenția europeană pentru apărarea drepturilor omului și a libertăților fundamentale (CEDO),
–	având în vedere recomandările, avizele, rapoartele și rezoluțiile Consiliului Europei, în special ale Comisiei de la Veneția, ale Comisiei Europene împotriva Rasismului și Intoleranței (ECRI), ale Grupului de experți în intervenția contra violenței împotriva femeilor și a violenței domestice (GREVIO), ale Grupului de state împotriva corupției (GRECO), ale Comitetului director pentru combaterea discriminării, diversitate și incluziune, ale Adunării Parlamentare, ale Comitetului european pentru drepturile sociale și ale altor organisme ale Consiliului Europei,
–	având în vedere declarațiile, recomandările, rapoartele și vizitele de țară ale Comisarului pentru drepturile omului al Consiliului Europei, inclusiv raportul său din 4 septembrie 2025 intitulat „Externalised asylum and migration policies and human rights law” (Politicile externalizate în materie de azil și migrație și legislația privind drepturile omului),
–	având în vedere Platforma pentru siguranța jurnaliștilor a Consiliului Europei,
–	având în vedere Convenția Consiliului Europei privind prevenirea și combaterea violenței împotriva femeilor și a violenței domestice (Convenția de la Istanbul), care a fost ratificată de Uniunea Europeană la 28 iunie 2023,
–	având în vedere Carta socială europeană a Consiliului Europei,
–	având în vedere Pilonul european al drepturilor sociale și planul său de acțiune,
–	având în vedere rapoartele, anchetele și avizele Agenției pentru Drepturi Fundamentale a Uniunii Europene (FRA), în special Raportul său pe 2024 privind drepturile fundamentale și Raportul său pe 2025 privind drepturile fundamentale,
–	având în vedere rezoluțiile sale anterioare referitoare la situația drepturilor fundamentale în UE,
–	având în vedere rezoluțiile sale referitoare la rapoartele Comisiei privind statul de drept,
–	având în vedere rezoluțiile sale referitoare la anumite state membre, printre care Grecia, Ungaria și Slovacia,
–	având în vedere rezoluția sa din 8 februarie 2024 referitoare la punerea în aplicare a Strategiei UE privind egalitatea persoanelor LGBTIQ 2020-2025[footnoteRef:8], [8:  JO C, C/2024/6340, 7.11.2024, ELI: http://data.europa.eu/eli/C/2024/6340/oj.] 

–	având în vedere rezoluția sa din 13 decembrie 2022 intitulată „Către drepturi egale pentru persoanele cu dizabilități”[footnoteRef:9], [9:  JO C 177, 17.5.2023, p. 13.] 

–	având în vedere rezoluția sa din 10 noiembrie 2022 referitoare la justiția rasială, nediscriminarea și combaterea rasismului în UE[footnoteRef:10], [10:  JO C 161, 5.5.2023, p. 10.] 

–	având în vedere rezoluția sa din 8 martie 2022 referitoare la restrângerea spațiului societății civile în Europa[footnoteRef:11], [11:  JO C 347, 9.9.2022, p. 2.] 

–	având în vedere rezoluția sa din 14 decembrie 2021 conținând recomandări adresate Comisiei privind combaterea violenței pe criterii de gen: violența cibernetică[footnoteRef:12], [12:  JO C 251, 30.6.2022, p. 2.] 

–	având în vedere rezoluția sa din 16 septembrie 2021 conținând recomandări adresate Comisiei privind identificarea violenței de gen ca un nou domeniu al criminalității enumerat la articolul 83 alineatul (1) din TFUE[footnoteRef:13] și rezoluția sa din 18 ianuarie 2024 referitoare la includerea discursului de incitare la ură și a infracțiunilor motivate de ură în lista infracțiunilor incriminate de UE[footnoteRef:14], [13:  JO C 117, 11.3.2022, p. 88.]  [14:  JO C, C/2024/5733, 17.10.2024, ELI: http://data.europa.eu/eli/C/2024/5733/oj.] 

–	având în vedere rezoluția sa din 7 octombrie 2020 referitoare la instituirea unui mecanism al UE pentru democrație, statul de drept și drepturile fundamentale[footnoteRef:15], [15:  JO C 395, 29.9.2021, p. 2.] 

–	având în vedere articolul 55 din Regulamentul său de procedură,
–	având în vedere raportul Comisiei pentru libertăți civile, justiție și afaceri interne (A10‑0000/2025),
A.	întrucât se observă un regres democratic în mai multe state membre;
B.	întrucât corupția rămâne o sursă de îngrijorare serioasă;
C.	întrucât libertatea mass-mediei în întreaga UE este în continuare amenințată, în special în Bulgaria, Grecia, Italia, Ungaria și Slovacia; întrucât acțiunile strategice în justiție împotriva mobilizării publice (SLAPP) rămân o amenințare la adresa libertății mass-mediei;
D.	întrucât jurnaliștii și lucrătorii din mass-media suferă din cauza condițiilor precare și a unui mediu nesigur;
E.	întrucât răspândirea dezinformării polarizează și slăbește democrația;
F.	întrucât noile tehnologii, inclusiv sistemele de inteligență artificială (IA), riscă să exacerbeze discriminarea și inegalitățile existente; întrucât folosirea programelor de spionare, a recunoașterii faciale și a tehnologiilor de supraveghere în masă reprezintă practici abuzive și nedemocratice;
G.	întrucât respectarea valorilor Uniunii prevăzute la articolul 2 din TUE este o condiție prealabilă fundamentală pentru a beneficia de fondurile UE;
H.	întrucât comisarul pentru drepturile omului al Consiliului Europei recomandă efectuarea unor evaluări aprofundate ale riscurilor pentru drepturile omului înainte de a începe o cooperare externă;
I.	întrucât încercările de a suspenda înregistrarea cererilor de azil reprezintă un motiv serios de îngrijorare; întrucât trebuie respectate drepturile omului ale acestor persoane, trebuie evaluate nevoile lor de protecție, iar cele care îndeplinesc condițiile pentru protecția internațională trebuie să beneficieze de acces la măsuri de protecție concrete;
J.	întrucât violența de gen împotriva femeilor și a persoanelor LGBTIQ+ rămâne generalizată, în special pentru persoanele care se confruntă cu forme multiple și intersecționale de discriminare; întrucât refuzul accesului la servicii de avort legale și în condiții de siguranță este o formă de violență de gen;
K.	întrucât există un atac fără precedent și intensificat asupra spațiului civic în întreaga UE; întrucât atacurile la adresa organizațiilor societății civile (OSC) și a apărătorilor drepturilor omului care protejează și promovează valorile Uniunii au crescut și rămân un motiv serios de preocupare;
L.	întrucât în unele state membre, cum ar fi Cipru, Franța, Grecia, Italia, Malta, Polonia și Spania, organizații ale societății civile și apărători ai drepturilor omului s-au confruntat cu urmărirea penală pentru că au ajutat refugiați și migranți;
M.	întrucât finanțarea UE pentru societatea civilă ar trebui asigurată în următorul cadru financiar multianual (CFM);
N.	întrucât rasismul instituționalizat este înrădăcinat în politicile guvernamentale și în serviciile publice, cum ar fi forțele de poliție;
O.	întrucât sondajele FRA în rândul persoanelor de culoare, evreilor, musulmanilor și persoanelor LGBTIQ+ din UE arată că aceștia se confruntă cu ura larg răspândită;
Drepturile fundamentale în pericol
1.	îndeamnă Comisia și statele membre să respecte și să promoveze valorile UE consacrate la articolul 2 din TUE;
2.	îndeamnă Comisia să prezinte rapoartele anuale privind aplicarea cartei;
3.	subliniază că trebuie să fie consolidate mecanismele de monitorizare și evaluare;
Democrația sub presiune
4.	reiterează că trebuie să fie instituit un mecanism al UE pentru democrație, statul de drept și drepturile fundamentale;
5.	îndeamnă statele membre să combată corupția și să respecte pe deplin recomandările GRECO;
6.	își exprimă profunda îngrijorare în legătură cu presiunea tot mai mare, ingerințele politice și atacurile asupra mass-mediei și jurnalismului din mai multe state membre, inclusiv în legătură cu lipsa de independență a mass-mediei publice;
7.	regretă eșecurile sistemice în anchetarea și urmărirea penală a infracțiunilor împotriva jurnaliștilor în mai multe state membre, cum ar fi Malta, Grecia și Slovacia;
8.	invită Comisia și statele membre să asigure siguranța și protecția jurnaliștilor și a actorilor din domeniul mass-mediei și să promoveze mass-media liberă, independentă și pluralistă; invită Comisia și statele membre să pună în aplicare măsurile necesare pentru a pune capăt tuturor cazurilor de acțiune strategică în justiție împotriva mobilizării publice din UE;
9.	împărtășește opinia secretarului general al ONU potrivit căreia algoritmii nu ar trebui să controleze ceea ce văd oamenii, iar companiile din domeniul tehnologiei ar trebui să utilizeze modele de afaceri care nu acordă prioritate implicării utilizatorilor în detrimentul drepturilor omului;
10.	invită din nou statele membre, în special Grecia, Cipru, Italia, Ungaria, Polonia și Spania, să urmeze toate recomandările Comisiei de anchetă pentru examinarea utilizării Pegasus și a altor programe de spionaj echivalente (PEGA) și ale Comisiei de la Veneția;
11.	solicită finalizarea aderării UE la CEDO;
Încălcări ale drepturilor fundamentale la frontiere
12.	condamnă cu fermitate încălcarea generalizată a drepturilor fundamentale la frontiere, inclusiv respingerile la frontieră, care devin o practică sistematică în mai multe state membre;
13.	solicită UE și statelor membre să respecte obligațiile și angajamentele internaționale în domeniul drepturilor omului și să nu adopte politici privind migrația care exacerbează inegalitățile și excluziunea;
14.	îndeamnă Comisia și statele membre să pună capăt obstrucționării sistematice a operațiunilor neguvernamentale de căutare și salvare; reamintește că trebuie să fie creat urgent un fond al UE pentru căutare și salvare și solicită instituțiilor UE să aloce fonduri adecvate în acest scop în următorul CFM;
15.	îndeamnă statele membre să urmeze recomandările din raportul comisarului pentru drepturile omului al Consiliului Europei; condamnă ferm retorica recurentă împotriva refugiaților și a migranților;
16.	invită statele membre să pună în aplicare pe deplin Pactul privind migrația și azilul; își exprimă îngrijorarea că unele state membre nu sunt pregătite să respecte termenul de punere în aplicare, în special a dispozițiilor referitoare la drepturile fundamentale;
Violența de gen, drepturile femeilor și drepturile persoanelor LGBTIQ+
17.	îndeamnă Comisia și statele membre să ia măsurile necesare pentru a combate mișcările anti-gen și anti-drepturi;
18.	salută Foaia de parcurs a UE privind drepturile femeii și Declarația de principii pentru o societate bazată pe egalitatea de gen anexată la aceasta; regretă, cu toate acestea, lipsa unor angajamente financiare solide;
19.	îndeamnă UE și statele membre să combată toate formele de violență de gen și să elimine cauzele profunde ale acestora, inclusiv violența cibernetică pe criterii de gen; își reiterează apelul adresat Comisiei de a încadra violența de gen ca o nouă infracțiune la nivelul UE în temeiul articolului 83 alineatul (1) din TFUE;
20.	își reiterează solicitarea ca dreptul la avort să fie inclus în cartă; subliniază că încă nu există o definiție la nivelul UE a infracțiunii de viol bazată pe lipsa consimțământului;
21.	invită Bulgaria, Cehia, Ungaria, Lituania și Slovacia să ratifice Convenția de la Istanbul;
Societatea civilă este amenințată
22.	invită Comisia și statele membre să asigure și să promoveze implicarea și participarea efectivă a cetățenilor și a organizațiilor societății civile la elaborarea politicilor;
23.	invită Comisia să garanteze că viitoarea strategie a UE privind societatea civilă sprijină, protejează și capacitează organizațiile societății civile și apărătorii drepturilor omului care protejează și promovează valorile UE și să instituie un mecanism de răspuns rapid în UE pentru a le sprijini;
24.	condamnă ferm incriminarea continuă a solidarității și îndeamnă statele membre să nu mai facă astfel de incriminări;
25.	îndeamnă Comisia și statele membre să garanteze că oamenii își pot exercita dreptul la întrunire pașnică și să nu prezinte inițiative care pot avea un efect disuasiv asupra spațiului civic;
Rasismul și discriminarea structurale
26.	își reiterează apelul pentru deblocarea directivei orizontale privind combaterea discriminării;
27.	invită Comisia să prezinte strategii ambițioase pentru egalitate și combaterea rasismului;
28.	invită Comisia și statele membre să combată xenofobia, rasismul, misoginia, homofobia, transfobia și alte forme de prejudecată, intoleranță, discriminare și ură împotriva persoanelor vulnerabile;
29.	îndeamnă statele membre, în special Ungaria și Slovacia, să revizuiască legile care discriminează persoanele LGBTIQ+ și familiile curcubeu și să nu prezinte inițiative care riscă să submineze drepturile persoanelor LGBTIQ+, inclusiv așa-numitele legi de propagandă anti-LGBTI, și să interzică terapiile de conversie;
30.	invită Comisia și statele membre să abordeze discriminarea și excluziunea socială cu care se confruntă romii și persoanele cu dizabilități;
Drepturile de mediu, sociale și economice sunt în pericol
31.	invită Comisia și statele membre să asigure un nivel de trai adecvat și un mediu înconjurător sănătos pentru toți, inclusiv accesul la locuințe, educație de calitate, securitate socială și asistență medicală;
32.	încredințează Președintei sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.

[bookmark: _Toc210987495]EXPUNERE DE MOTIVE
În 2024 și 2025, drepturile fundamentale în Uniunea Europeană au fost supuse unor presiuni din ce în ce mai mari din diferite zone. Amenințările la adresa statului de drept, restrângerea spațiului civic, intensificarea discursurilor de incitare la ură și a discursurilor xenofobe, violența împotriva refugiaților și migranților și subminarea drepturilor femeilor și ale persoanelor LGBTQ+ ilustrează o tendință îngrijorătoare. 
Această erodare a drepturilor fundamentale a fost exacerbată de inegalitățile socioeconomice persistente. În timp ce războiul purtat de Rusia împotriva Ucrainei continuă, atacurile asupra Fâșiei Gaza persistă și tot mai mulți lideri manifestă un comportament autocratic, iar drepturile fundamentale sunt din ce în ce mai mult sub presiune. În aceste vremuri tensionate, există un risc real ca drepturile fundamentale să fie marginalizate pe agenda politică.  
Tocmai în momentele de instabilitate, este esențial să se reamintească valorile pe care se întemeiază Uniunea Europeană: demnitatea umană, libertatea, democrația, egalitatea, statul de drept și respectarea drepturilor omului, toate acestea fiind consacrate în Carta drepturilor fundamentale și în tratatele UE. Respectarea acestor principii este o obligație legală a instituțiilor UE și a statelor membre și face din Uniunea Europeană un proiect politic unic, în centrul căruia se află bunăstarea cetățenilor. UE nu trebuie să facă compromisuri când vine vorba despre aceste valori pe care este întemeiată. Drepturile fundamentale nu sunt statice; ele trebuie să fie promovate și puse în aplicare în mod activ.     
Atacurile asupra spațiului civic din întreaga Europă reprezintă unul dintre semnele de slăbiciune a democrației. Recentele restricții ale dreptului la întrunire pașnică, în special interzicerea protestelor pro-Palestina și a marșurilor Pride, precum și reprimarea și incriminarea apărătorilor drepturilor omului și a ONG-urilor care lucrează cu refugiați, solicitanți de azil și migranți au creat precedente periculoase. Această situație este intensificată de restricțiile de finanțare impuse de SUA și de UE asupra organizațiilor societății civile. 
Raportoarea este preocupată de polarizarea și fragmentarea tot mai accentuate ale societăților europene, adesea alimentate de actori politici populiști. Folosirea minorităților ca țapi ispășitori, exploatarea politicii în materie de identitate și răspândirea dezinformării divizează comunitățile și erodează încrederea. Politicienii și guvernele au datoria de a susține standardele democratice și de a evita discursurile care alimentează ura, rasismul și violența.  
Schimbările digitale rapide și inteligența artificială agravează aceste riscuri, deoarece răspândirea necontrolată a discursurilor de incitare la ură și a conținutului online dăunător, împreună cu algoritmii părtinitori și designul manipulator subminează egalitatea și viața civică. Aceste amenințări au devenit deosebit de vizibile în timpul alegerilor europene, când rapoartele au constatat o creștere a discursurilor online de incitare la ură, a violenței și a amenințărilor cu moartea în diferite state membre[footnoteRef:16]. În plus, serviciile de securitate din unele țări au avertizat cu privire la radicalizarea online rapidă a tinerilor, în special în rețelele extremiste de dreapta. În cele din urmă, ingerințele străine în procesele electorale reprezintă un exemplu clar al modului în care platformele online pot fi folosite ca armă pentru a submina democrația.  [16:  OSCE: ODIHR, Alegerile pentru Parlamentul European din 6-9 iunie 2024 – Raportul final al misiunii speciale a ODIHR de evaluare a alegerilor, Varșovia, 2024, p. 15. ] 

În anii următori, Uniunea trebuie să își refacă bazele democratice, să consolideze participarea cetățenilor și să plaseze egalitatea, justiția și sustenabilitatea în centrul politicilor sale. Numai prin apărarea și promovarea activă a drepturilor, UE poate recâștiga încrederea în instituțiile sale și poate rămâne credibilă pe scena internațională. 
 
Abordarea raportoarei  
În acest raport, raportoarea urmărește să evidențieze principalele evoluții ale situației drepturilor fundamentale în UE în 2024 și 2025. 
Având în vedere că rapoartele din proprie inițiativă au o lungime limitată, trebuie să fie stabilite priorități, însă faptul că nu sunt menționate anumite preocupări, nu diminuează importanța acestora. Acest text oferă un cadru general care poate fi îmbogățit și va fi îmbogățit în continuare în etapa depunerii amendamentelor. 
Structură 
Proiectul de raport este structurat în jurul unor grupuri de drepturi fundamentale. Prima parte a raportului oferă o imagine de ansamblu a principalelor preocupări legate de drepturile fundamentale în UE, iar capitolele individuale includ apeluri concrete la acțiune pentru ca raportul să fie cât mai practic, mai bine orientat și mai operațional posibil. 
Acestea sunt capitolele principale: 
Drepturile fundamentale în pericol 
Acest capitol include apeluri generale pentru respectarea drepturilor fundamentale, inclusiv, de exemplu, promovarea valorilor UE. 
Democrația sub presiune 
Acest capitol abordează regresele din mai multe state membre, inclusiv amenințările la adresa independenței sistemului judiciar, corupția la nivel înalt, utilizarea abuzivă a programelor de spionare și slăbirea drepturilor parlamentare. Acesta evidențiază și riscurile la adresa libertății și pluralismului mass-mediei, a răspândirii dezinformării și a abuzului de competențe prevăzute pentru situații de urgență. 
Încălcări ale drepturilor fundamentale la frontiere 
Acest capitol se referă, printre altele, la respingerile la frontieră, violența sistemică și politicile de externalizare care subminează accesul la azil și încalcă principiul nereturnării. Acesta solicită asumarea răspunderii și acțiuni ale UE pentru a se asigura că gestionarea migrației respectă demnitatea umană. 
Violența de gen, drepturile femeilor și drepturile persoanelor LGBTIQ+ 
Acest capitol subliniază necesitatea urgentă de a combate violența pe criterii de gen, inclusiv mișcările anti-gen. Acesta solicită protecția drepturilor sexuale și reproductive, includerea dreptului la avort în cartă și garanții mai clare pentru persoanele LGBTIQ+ împotriva urii și a discriminării. 
Societatea civilă este amenințată 
Acest capitol se referă la restricțiile fără precedent asupra spațiului civic. Acesta solicită o finanțare sustenabilă din partea UE pentru organizațiile societății civile și protecția apărătorilor drepturilor omului. 
Rasismul și discriminarea structurale 
Acest capitol abordează rasismul și discriminarea sistemice. Acesta solicită adoptarea Directivei orizontale privind combaterea discriminării, strategii mai puternice în materie de egalitate și asigurarea respectării legislației UE împotriva discriminării. 
Drepturile de mediu, sociale, economice și culturale sunt în pericol 
Acest capitol evidențiază creșterea sărăciei, a excluziunii locative și a lipsei de adăpost ca preocupări ce țin de drepturile fundamentale. Acesta remarcă dreptul la un mediu sustenabil și solicită o tranziție justă. 

